Drie vas na hulle egpaar beroof, aanvalDrie mans is in hegtenis geneem nadat hulle ŉ man en sy vrou in hul huis in Hercules, Pretoria aangeval en beroof het. Lt.kol. Lungelo Dlamini, woordvoerder van die polisie, sê gewapende rowers het Vrydagaand by die egpaar se huis ingebreek. Hy sê ŉ buurman het gaan ondersoek instel na hy geraas gehoor het waarna hy een van die rowers gekonfronteer het. Die buurman het die rower oorval en ontwapen. Dlamini sê nog twee van die rowers is deur lede van die gemeenskap vasgetrek terwyl hulle probeer ontsnap het. ŉ Onbekende aantal rowers kon daarin slaag om met die huiseienaar se motor en ander huishoudelike items te vlug. Die motor is later verlate in Atteridgeville gevind. Dlamini sê die huiseienaar en sy vrou is aangerand en na ŉ nabygeleë hospitaal geneem vir behandeling. Die polisie soek steeds na die ander rowers.